Rozhodnutie Komisie
z 29. júla 2002
o udelení výnimky z rozhodnutia Rady 2001/822/ES, pokiaľ ide o pravidlá pôvodu pre výrobky rybolovu z Falklandských ostrovov
[oznámené pod číslom dokumentu C(2002) 2865]
(2002/644/ES)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na rozhodnutie Rady 2001/822/ES z 27. novembra 2001 o pridružení zámorských zámorských krajín a území s Európskym spoločenstvom [1], a najmä na jeho článok 37 prílohy III,
keďže:
(1) 16. apríla 2002 Spojené kráľovstvo predložilo požiadavku o udelenie výnimky v článku 37 prílohy III k rozhodnutiu 2001/822/ES spod pravidla pôvodu stanoveného v článku 3 ods. 2 písm. d) tejto prílohy, ktoré žiada v prípade výrobkov rybolovu získaných z mora mimo daných teritoriálnych vôd plavidlami a spracovateľskými loďami zo zámorských krajín a území, ďalej uvádzaných ako "ZKÚ", že aspoň 50 % posádky, vrátane kapitána a dôstojníkov musia byť občania ZKÚ, členského štátu, alebo AKT;
(2) žiadosť o vyňatie sa týka štyroch rôznych kategórií výrobkov rybolovu, ktoré sa majú vyvážať z Falklandských ostrovov po dobu piatich rokov, a to v ročnom množstve 10320 ton rôznych druhov mrazených rýb, 7100 ton rôznych druhov mrazeného rybieho filé, 57800 ton mrazených kalmárov Loligo a 47200 ton mrazených kalmárov Illex;
(3) Spojené kráľovstvo založilo svoju žiadosť na skutočnosti, že pre mrazené ryby, mrazené rybie filé a kalmáre Loligo je stále ťažšie pre Falklandské ostrovy najímať posádky na svoje rybárske plavidla a spracovateľské lode zo ZKÚ, spoločenstva alebo štátov AKT.. Pokiaľ ide o kalmára Illex, Spojené kráľovstvo naznačuje, že nie všetky požadované rybárske kvalifikácie sú v súčasnosti dostupné z personálu zo ZKÚ, spoločenstva alebo štátov AKT.. Nedostatok personálu zo ZKÚ, spoločenstva alebo štátov AKT. spočíva najmä na zvláštnej geografickej polohe Falklandských ostrovov a nedá sa napraviť zvýšením prítomnosti rybárskych flotíl spoločenstva vo Falklandskej oblasti;
(4) pokiaľ ide o mrazené ryby a mrazené rybie filé, požadovaná výnimka je oprávnená v prílohe III k rozhodnutiu 2001/822/ES a najmä jeho článku 37 ods. 1, a nespôsobí vážnu ujmu zriadenému odvetviu spoločenstva za predpokladu, že budú dané rybie druhy jasne určené, že najmenej 25 % posádky sú občania ZKÚ, členského štátu alebo AKT a že sa dodržia určité podmienky týkajúce sa množstiev, dohľadu a trvania;
(5) pokiaľ ide o kalmára Loligo, požadovaná výnimka je oprávnená v prílohe III k rozhodnutiu 2001/822/ES a najmä jeho článku 37 ods. 1 a pri obmedzení množstiev nespôsobí vážnu ujmu zriadenému odvetviu spoločenstva za predpokladu, že najmenej 25 % posádky sú občania ZKÚ, členského štátu alebo AKT.. Avšak musia sa dodržať určité podmienky týkajúce sa množstiev, dohľadu a trvania;
(6) pokiaľ ide o mrazeného kalmára Illex, požadovaná výnimka je oprávnená v prílohe III k rozhodnutiu 2001/822/ES a najmä jeho článku 37 ods. 1 a malo by dovoliť Falklandským ostrovom postupne vybudovať objem a určitú odbornosť požadovanú pre tento druh rybolovu. Výnimka pri obmedzení množstiev nespôsobí vážnu ujmu zriadenému odvetviu spoločenstva za predpokladu, že sa dodržia určité podmienky týkajúce sa množstiev, dohľadu a trvania;
(7) udelenie výnimky by tiež pomohlo podporiť a pravdepodobne prehĺbiť dlhoročnú spoluprácu a spoločné podnikanie medzi spoločnosťami Falklánd a spoločenstva s kladným vplyvom na hospodárske činnosti a zamestnanosť v oboch regiónoch;
(8) výnimka by sa mala udeliť s náležitým ohľadom na špecifické problémy, ktoré stoja pred Falklandskými ostrovmi v tomto kritickom bode, aby mohli Falklandské ostrovy čo najviac vyhovieť všetkým pravidlám pôvodu stanoveným v článku 3 ods. 2 prílohy III k rozhodnutiu 2001/822/ES po etapách;
(9) súčasný právny rámec námorného registra Falklandských ostrovov a jeho sledovanie príslušnými orgánmi predchádzajú riziku nečestných praktík konkurencie v súvislosti s registráciami ich plavidiel pod cudzími vlajkami, čo by mohlo spôsobiť ujmu odvetviu spoločenstva;
(10) výnimka by nemala poškodiť žiadne opatrenia prijaté na medzinárodnej úrovni pre riadenie a ochranu zásob určitých druhov rýb;
(11) podľa toho by sa výnimka mala udeliť Falklandským ostrovom s ohľadom na určitý druh výrobkov rybolovu a pre obmedzené množstvá pre obdobie od 1. septembra 2002 do 31. augusta 2007;
(12) nariadenie Rady (EHS) č. 2454/93 z 2. júla 1993, ktoré ustanovuje opatrenia na uplatňovanie nariadenia Rady (EHS) č. 2913/92 o založení Colného kódexu spoločenstva [2] naposledy zmenenom a doplnenom nariadením (ES) č. 444/2002 [3], stanovuje pravidlá pre riadenie colných kvót. Tieto pravidlá by sa mali uplatňovať s nevyhnutnými zmenami v podrobnostiach (mutatis mutandis) na riadenie množstiev, ohľadom ktorých bola daná výnimka udelená;
(13) opatrenia ustanovené v tomto rozhodnutí sú v súlade s názorom Výboru pre colný kódex,
PRIJALA TOTO ROZHODNUTIE:
Článok 1
1. Odlišne od prílohy III k rozhodnutiu 2001/822/ES, výrobky rybolovu uvedené v tomto rozhodnutí, vylovených z mora mimo teritoriálnych vôd, sa budú považovať za pochádzajúce z Falklandských ostrovov podľa podmienok stanovených v tomto rozhodnutí.
2. Výnimka sa týka množstiev stanovených v prílohách, ktoré sú dovážané do spoločenstva z Falklandských ostrovov od 1. septembra 2002 do 31. augusta 2007.
3. Výnimka nespôsobí ujmu žiadnym opatreniam prijatým v rámci Dohovoru o zachovaní živých morských zdrojov v Antarktíde (CCAMLR).
Článok 2
1. Výnimka ustanovená v článku 1 bude platiť pre:
a) mrazené ryby spadajúce pod položku KN 0303 druhov uvedených v prílohe I a v ročných množstvách stanovených v tejto prílohe;
b) rybie filé spadajúce pod položku KN 0304 druhov uvedených v prílohe II a v ročných množstvách stanovených v tejto prílohe;
c) mrazené kalmáre druhu Loligo gahi (Loligo patagonica) spadajúce pod číselné znaky KN 03074935 a v ročnom množstve stanovenom v prílohe III.
2. Výnimka ustanovená v ods. 1 platí pre ryby získané z mora plavidlami alebo rybárskymi spracovateľskými loďami, ktoré vyhovujú podmienkam článku 3 ods. 2 písm.a), b) a c) prílohy III k rozhodnutiu 2001/822/ES a z ktorých najmenej 25 % posádky, vrátane kapitána a dôstojníkov sú občanmi ZKÚ, členského štátu alebo AKT.
Článok 3
1. Výnimka ustanovená v článku 1 platí pre mrazené kalmáre rodu Illex spadajúce pod číselné znaky KN 03079911 a v ročných množstvách stanovených v prílohe IV.
2. Výnimka ustanovená v ods. 1 platí pre ryby získané z mora plavidlami alebo rybárskymi spracovateľskými loďami, ktoré vyhovujú podmienkam článku 3 ods. 2 písm. a), b) a c) prílohy III k rozhodnutiu 2001/822/ES.
Článok 4
Články 308a, 308b a 308c nariadenia (EHS) č. 2454/93 týkajúceho sa riadenia colných kvót platia s nevyhnutnými zmenami v podrobnostiach (mutatis mutandis) na riadenie množstiev stanovených v prílohách.
Článok 5
1. Colné úrady Falklandských ostrovov prijmú potrebné kroky na uskutočnenie kontrol množstiev vývozov výrobkov uvedených v článkoch 2 a 3. S týmto cieľom všetky osvedčenia vydané v súlade s týmto rozhodnutím budú obsahovať o tom zmienku.
2. Colné úrady Falklandských ostrovov predložia Komisii každé tri mesiace výkaz množstiev, ohľadne ktorých boli vydané sprievodné osvedčenia EUR.1 v súlade s týmto rozhodnutím a poradové čísla týchto osvedčení.
Článok 6
Políčko 7 sprievodného osvedčenia EUR.1 vydaného v súlade s týmto rozhodnutím bude obsahovať jeden z nasledovných znakov:
- "- Excepción - Decisión …
- - Undtagelse - Beslutning …
- - Ausnahme - Entscheidung …
- - Παρέκκλιση - Απόφαση …
- - Derogation - Decision …
- - Dérogation - Décision …
- - Deroga - decisione …
- - Afwijking - Beschikking …
- - Derrogação - Decisão …
- - Poikkeus - päätös …
- - Undantag - beslut …"
Článok 7
Toto rozhodnutie sa bude uplatňovať od 1. septembra 2002 do 31. augusta 2007.
Článok 8
Toto rozhodnutie je adresované členským štátom.
V Bruseli 29. júla 2002